b"\n_START_ARTICLE_\nHeaven's Gate\n_START_PARAGRAPH_\nHeaven's Gate var en amerikansk dommedagssekt som troede at dets tilh\xc3\xa6ngere skulle hentes fra denne verden til en h\xc3\xb8jere tilv\xc3\xa6relse af et udenomjordisk rumskib. 39 medlemmer i sekten begik kollektivt selvmord den 26. marts 1997 gennem fort\xc3\xa6ring af pentobarbital og etanol p\xc3\xa5 Rancho Santa Fe i San Diego, Californien, USA, i forbindelse med at kometen Hale-Bopp passerede n\xc3\xa6r jorden. Da politiet fandt dem, l\xc3\xa5 de alle med h\xc3\xa6nderne langs siden, ikl\xc3\xa6dt sorte Nikesko, sorte bukser og et firkantet lilla sl\xc3\xb8r over ansigt og krop og if\xc3\xb8lge retsmedicinske unders\xc3\xb8gelser var mange af m\xc3\xa6ndene kirurgisk kastrerede. De foragtede den menneskelige krop, hvilket gjorde, at de levede i en streng c\xc3\xb8libat."